ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
Ripped & edited by Catherine Lee
Τε-Ο.
Πάμε έξω να μιλήσουμε.
Είστε ο κηδεμόνας της;
Ντο-Χιον.
Τι κάνεις εδώ;
Βασικά...
Ήμασταν μαζί.
-Αλήθεια; -Συναντηθήκαμε...
στο εμπορικό όπου δουλεύει, κατά τύχη.
Κι απλώς συζητήσαμε λιγάκι.
Και μετά,
με πήρε η μαμά μου.
Σου τηλεφώνησε η μαμά σου;
Μπορείτε να συμπληρώσετε αυτό;
Ασφαλώς.
Πρέπει να γυρίσω στη δουλειά.
Πήγαινε. Μιλάμε αργότερα.
Εντάξει.
Γεια.
Γιατί δεν το σήκωνες;
Το είχα στο αθόρυβο όλη μέρα.
Ευχαριστώ που ήρθες.
Η αστυνομία ήθελε να μιλήσει στον κηδεμόνα μου. Μόνο εσένα σκέφτηκα.
Τώρα με σκέφτηκες; Μετά από ό,τι έγινε;
Η νέα ιδιοκτήτρια του σπιτιού μου είπε τα πάντα.
Όταν σε πέταξαν έξω και δεν έβρισκες τη μαμά σου,
δεν με σκέφτηκες;
Προσπάθησες...
να αυτοκτονήσεις;
Γιατί να κάνω κάτι τέτοιο;
Σου μοιάζω για κάποια
που θα αυτοκτονούσε με τόσο απαίσιο τρόπο;
Εγώ απλώς...
Απλώς έτυχε.
Απλώς έτυχε να σε κατεβάσει από τη γέφυρα η αστυνομία;
Λες να σε πιστέψω;
Όταν με πήρε η αστυνομία και μου είπε το όνομά σου...
Ξέρεις πώς ένιωσα;
Φοβήθηκα για το χειρότερο!
Δεν μπορούσες να μ' εμπιστευθείς; Μήπως γι' αυτό...
Δεν ήθελα να με λυπηθείς.
Από πότε αυτό αποτελεί πρόβλημα;
Απ' όσο με θυμάμαι, πάντα αξιοθρήνητη ήμουν!
Και τι πειράζει;
Συνέχεια βασίζομαι πάνω σου, και αυτό με κάνει να νιώθω άβολα.
Αλλά πίστευα
ότι θα άντεχα τον εξευτελισμό, επειδή είσαι εσύ.
Είχα σκοπό να σου πω τα πάντα και να μείνω σπίτι σου,
αλλά δεν τα κατάφερα.
Οι φίλοι σου σε παρακαλούσαν να μείνουν μαζί σου.
Πώς γινόταν να σ' το ζητήσω κι εγώ;
Ειδικά όταν είδα πόσο πιεσμένος ήσουν!
Δεν είσαι το ίδιο με αυτούς.
Γι' αυτό ακριβώς δεν σου είπα τίποτα.
Δεν ήθελα να γίνω βάρος!
Το παραδέχομαι, δεν με άφησε η περηφάνια μου.
Ήθελα να τα καταφέρω χωρίς βοήθεια.
Πού είναι το κακό;
Γιατί πρέπει να με κατηγορείς για όλα;
Έλα τώρα.
Σταμάτα, δεν είναι δίκαιο.
Συγγνώμη που είμαι χαζός.
Έπρεπε να καταλάβω ότι κάτι πάει στραβά.
Γιατί απολογείσαι;
Δεν φταις εσύ που χρεοκόπησε η οικογένειά μου.
Και πάλι, είμαστε κολλητοί.
Θα έπρεπε να σε προσέχω περισσότερο.
Μην το λες αυτό.
Μου χρωστάς μια συγγνώμη.
Για ποιο πράγμα;
Που έχεις μυστικά από εμένα.
Επειδή δεν με άφησες
να βοηθήσω στα δύσκολα.
Πόνεσε πολύ αυτό, το ξέρεις;
Συγγνώμη.
Μην αφήνεις την περηφάνια σου να μπαίνει ανάμεσά μας.
Και μη νιώθεις άβολα μαζί μου.
Εντάξει.
Το μπουφάν μου...
Καλά, κράτησέ το.
ΟΛΟΙ ΑΝΗΣΥΧΟΥΝ
Φοβερό.
Όταν οι κοπέλες φορούν αντρικά ρούχα,
τους είναι συνήθως πολύ μεγάλα.
Σ' εσένα, όμως, πηγαίνουν κουτί.
Μάλλον λόγω φαρδιών ώμων.
Είναι αργά, έλα να ξαπλώσεις.
Μπορώ να κοιμηθώ στον καναπέ.
Μόνο για απόψε είναι.
Αλήθεια, τι είπε η μαμά σου; Πότε σκέφτεται να επιστρέψει;
Θα σου πω κάποιαν άλλη στιγμή.
Εντάξει.
Άντε, πέσε για ύπνο.
Καληνύχτα.
Φτάσατε σπίτι;
Εδώ και ώρα.
Τώρα που κοιμήθηκε, θα πάω να ξαπλώσω κι εγώ.
Καλώς.
Δεν κατάφερα να σε ρωτήσω, επειδή γινόταν χαμός.
Πώς κατέληξες στο αστυνομικό τμήμα;
Δεν ξέρεις τι γίνεται στη βραδινή βάρδια. Όλο κάτι συμβαίνει.
Κάτι έγινε και σήμερα και τη συνάντησα εκεί.
Κατάλαβα.
Πρέπει να κλείσω. Ξεκουράσου.
Εντάξει, θα μιλήσουμε.
Γεια.
Το ήξερα.
Το κατάλαβα αμέσως, ήρθες με μια τεράστια βαλίτσα.
Είδες τη βαλίτσα της;
-Εσύ όχι; Την είδες, έτσι; -Ναι.
-Μόνο εγώ δεν την είδα; -Άρα, τώρα έχεις
τρεις φιλοξενούμενους στο σπίτι σου.
Τρεις, με τίποτα.
Αν έπρεπε να διαλέξω, θα διάλεγα τη Σονγκ-Ι.
Τα έχετε;
-Πας καλά; -Πας καλά;
Τότε, τι τρέχει;
Γιατί να μείνει αυτή κι όχι εγώ;
Επειδή αυτή...
Να πάρει.
Η μαμά μου το έσκασε ξαφνικά μέσα στη νύχτα.
Λέει πως δεν σκοπεύει να γυρίσει στη Σεούλ,
παρόλο που ξέρει την κατάστασή μου.
Μάλλον η δική της ζωή αξίζει παραπάνω.
Το σπίτι μου κατασχέθηκε και μένουν άλλοι άνθρωποι μέσα.
Δεν έχω πληρωθεί ακόμα,
οπότε είμαι άφραγκη. Έτσι, για να ξέρετε.
Μπορώ να συνεχίσω, αν θέλετε.
Όχι, φτάνει.
-Όχι, ευχαριστούμε. -Εντάξει.
-Δεν έχετε πού να πάτε, έτσι; -Σωστά.
Πώς σας φαίνεται αυτό;
Δεν θα έχετε τρία γεύματα τη μέρα, μα θα μαγειρεύω εγώ.
-Εσείς θα καθαρίζετε το σπίτι. -Εγώ;
-Αυτή; -Τι είν' αυτά που λες;
Θα τους διώξεις;
Δεν μπορώ ν' απαντήσω αυτήν τη στιγμή, μα...
Η συνείδησή μας δεν μας επιτρέπει να επιβαρύνουμε άλλους, έτσι;
-Το συζητάς; -Δίκιο έχεις.
Σοβαρολογείτε τώρα; Θα μείνετε στο σπίτι μου;
Ας μη γίνουμε βάρος στον Τε-Ο.
-Εντάξει. -Εντάξει.
Ελπίζω να τα πάμε καλά.
Ποιος είναι, πρωινιάτικα;
Κάτσε, θα πάω να δω εγώ.
Ποιος είναι;
Ο Ντο-Χιον.
Ο Σέο Ντο-Χιον; Εδώ τόσο νωρίς;
Πρέπει να ήρθε για τη βαλίτσα μου. Ανοίγω.
Καλημέρα, Ντο-Χιον.
-Κοιμήθηκες καλά; -Ναι.
Ήρθες να μου τη φέρεις, έτσι;
Εύκολα φτιάχτηκε.
Σ' ευχαριστώ.
Σου είμαι υπόχρεη.
Αλήθεια, πώς κι ήρθες στο τμήμα εχθές;
Κι εσύ; Πώς κατέληξες εκεί;
Έγινε παρεξήγηση.
Μη ρωτάς, ντρέπομαι.
Κι εσύ;
Επειδή δεν επέστρεψες.
Τηλεφώνησα στην αστυνομία κι έμαθα τι έγινε.
Είπα στον Τε-Ο ότι βρέθηκα εκεί λόγω δουλειάς
και ότι σε συνάντησα εκεί.
Είπα ψέματα για να μη σε φέρω σε δύσκολη θέση.
Ευχαριστώ. Έλα να φας πρωινό μαζί μας.
Όχι, ευχαριστώ. Πρέπει να πηγαίνω.
Εντάξει, θα τα πούμε στη σχολή.
Άσ' την.
Τα λέμε.
Μήπως μόλις σκίρτησε η καρδιά μου;
Μην το πατήσεις τώρα. Το πιέζεις όταν είναι η ώρα να κατέβεις.
Συγγνώμη, πρώτη φορά παίρνω λεωφορείο.
Πρέπει να είσαι πολύ πλούσια, για να μην έχεις μπει ποτέ σε λεωφορείο.
Θα γίνουμε φίλοι;
Πού πάμε;
-Να βγάλουμε λεφτά. -Λεφτά;
Επειδή είσαι απρόσεκτη, δεν ήθελα να σε αφήσω σπίτι
και σε πήρα μαζί μου.
Είναι δουλειά με ημιαπασχόληση, μα είπαν ότι μπορώ να φέρω κι άλλο άτομο.
Ημιαπασχόληση;
Θα βάλω τα δυνατά μου.
-Τι δουλειά είναι; -Θα είμαστε στο φόντο, θα δεις.
"Στο φόντο";
Αυτό κι αυτό.
Αυτό εδώ;
Μπορούμε να έχουμε ένα απ' όλα;
-Φυσικά. -Ένα απ' όλα;
Δεν ξέρω τα γούστα της.
Τελικά, η φίλη σου θα μείνει σ' εσένα προς το παρόν;
Οι φίλοι, όχι η φίλη.
Φοβάμαι πως θα πρέπει να ανεχτώ και τους τρεις.
Μη νομίζεις ότι θα φιλοξενήσω κι εσένα, αν μαλώσεις με τον μπαμπά σου.
Δεν έχω άλλα δωμάτια.
Είστε πολύ κοντά;
Με τη Σονγκ-Ι;
Είναι σαν οικογένεια για μένα. Την ξέρω χρόνια.
Είναι σκέτος μπελάς, όμως.
Μακάρι να έβγαινε με κάποιον. Με οποιονδήποτε.
Θα είμαι σε σχέση σε λίγο καιρό και δεν θα μπορώ να την προσέχω.
Έτοιμα τα γλυκά σας.
Ευχαριστούμε.
Αφού δεν την ξέρεις τόσο καλά, γιατί της είσαι τόσο αφοσιωμένος;
Δεν καταλαβαίνεις ότι το κάνω για να τη γνωρίσω καλύτερα;
Θα σου πω πώς έχει το πράγμα...
ΠΑΝΕΠΙΣΤΗΜΙΟΥΠΟΛΗ ΝΕΪΛ ΡΙΟΥ ΣΕ-ΧΙΟΝ
Αυτή είναι.
"Όνομα:
Ρίου Σε-Χιον.
Τμήμα Καλών Τεχνών. Έτος εισαγωγής: 2013.
Η πρώτη Κορεάτισσα φοιτήτρια που έκανε πρακτική
ως γραφίστρια σε στούντιο του εξωτερικού".
Είσαι εκπληκτική.
Ήσουν στις ΗΠΑ;
Στο Ηνωμένο Βασίλειο. Η εταιρεία είχε έδρα το Λονδίνο.
Πότε ήρθες;
Τώρα μόλις.
"Έχει γυρίσει όλο τον κόσμο με τον μπαμπά της, που είναι φωτογράφος.
Μιλά άπταιστα Αγγλικά και Ισπανικά, ενώ μιλά κι άλλες τρεις γλώσσες..."
Δεν μπορεί να είσαι αληθινή.
Τι;
Ας αφήσουμε τις τυπικότητες.
Όχι ότι δεν σε σέβομαι,
αλλά θέλω να με δεις ως άντρα.
Χαμογέλασες; Θα σε φωνάζω με τ' όνομά σου, εντάξει;
Δεν μπορείς να γραφτείς.
Γιατί όχι;
Θέλει πολλή αφοσίωση αυτή η λέσχη.
-Απαιτεί να αφιερώσεις χρόνο. -Έχω πολύ χρόνο.
Ο κινηματογράφος είναι τ' όνειρό σου;
Τ' όνειρό μου;
Δεν...
Δεν έχω όνειρα ακόμα.
Κατάλαβες τι εννοώ; Δεν είσαι έτοιμος ακόμα.
Δεν τα παρατάω.
Θα σε δωροδοκήσω.
Θα με δωροδοκήσεις;
Ένα μικρό δωράκι. Τα πήρα όπως ερχόμουν.
-Όμορφα δεν είναι; -Πολύ.
Ποιο θέλεις;
Αυτό;
Ναι.
Ορίστε.
Είναι πολύ ωραίο.
ΣΟΥΠΕΡ ΜΑΡΚΕΤ
Ντο-Χιον.
Ακόμα δεν έφαγες;
Κρίμα που η βάρδιά μας πέφτει την ώρα του φαγητού, σωστά;
Υποθέτω.
Έλα να φάμε μαζί.
Δεν νομίζω ότι θα τελειώσουν σύντομα το φαγητό τους.
Υπάρχει ένα μέρος όπου μπορούμε να φάμε. Θέλεις να πάμε;
Η θέα είναι υπέροχη.
Δεν ήξερα ότι υπήρχε αυτό το μέρος.
Επιτρέπεται να είμαστε εδώ, όμως;
Φυσικά και όχι.
Ορίστε.
ΜΠΟΥΛΓΚΟΓΚΙ
-Τι έπαθαν τα χέρια σου; -Τα χέρια μου;
Αυτό λες; Οι περισσότεροι φοιτητές αρχιτεκτονικής έχουν ουλές.
Είναι αναπόφευκτο λόγω των εργασιών.
Των εργασιών;
Κάνεις διάφορα πράγματα, κόβεις συνέχεια, κολλάς.
Όταν ο κόσμος ακούει αρχιτεκτονική,
σκέφτεται την ταινία Architecture 101.
Αλλά δεν έχει σχέση.
Οι αρχιτέκτονες, λένε, ειδικεύονται
στη χειρωνακτική εργασία.
Σ' έκανα να βαρεθείς, συγγνώμη.
Βρίσκω ενδιαφέρον οτιδήποτε λες.
Έχεις φέρεις κι άλλες εδώ;
Ναι.
Με κοροϊδεύεις, έτσι;
Μ' έπιασες.
Πλάκα έχεις.
Αλήθεια; Δεν μου το έχουν ξαναπεί αυτό.
Τότε, είμαι η πρώτη που το πρόσεξε.
Μάλλον.
-Ας φάμε. -Ναι.
Πού μένεις; Να σε πάω σπίτι.
Έχεις αμάξι;
Βέβαια.
Δεν έχω ξανανέβει σε τέτοιο.
Έχει πλάκα. Θα πηγαίνω σιγά, αν φοβάσαι.
Γιατί; Αφού έχει πλάκα.
Πάμε.
Φοβερή.
Εσείς οι δύο μπορείτε να πάτε από εκεί.
-Γεια σας. -Καθίστε εδώ.
Όσο για εσάς, για να δούμε...
Καθίστε εδώ.
-Εδώ; -Ναι.
Από εδώ, παρακαλώ.
Να ετοιμάζονται οι ηθοποιοί, παρακαλώ.
-Εντάξει. -Ωραία.
Μην είστε αγχωμένοι. Απλώς κουβεντιάστε με φυσικότητα.
Αν είμαστε έτοιμοι, πάμε!
Δεν είναι κάτι φοβερό.
Όταν ο σκηνοθέτης πει "Έτοιμοι, πάμε",
πρέπει να φάμε σαν να μη συμβαίνει τίποτα.
Να φάμε;
Ναι, όπως τρως κανονικά.
Εντάξει, το 'χω.
Σκηνή 27, πλάνο 24, λήψη 1.
Λοιπόν. Έτοιμοι, πάμε!
Όταν είπες ότι θες να χωρίσουμε, το εννοούσες;
Το εννοούσα.
Δεν μπορώ να ξεχάσω τις προσβολές που δέχτηκα από τη μητέρα σου.
Σου ζήτησα συγγνώμη τόσες φορές.
Μόνο να ζητάς συγγνώμη ξέρεις.
Στοπ!
Τι κάνεις εκεί με την πετσέτα;
Χίλια συγγνώμη!
Κρίμα. Τα πήγαιναν καλά.
-Λυπάμαι. -Να πάρει.
Συγγνώμη.
-Ήταν καλή λήψη. -Συγγνώμη.
Δεν σου είπα να κάνεις πως τρως κανονικά;
Μα έτσι τρώω.
Τι;
Τζι-Ουν.
Κιμ Τζι-Ουν.
Άφησέ με. Δεν έχουμε κάτι άλλο να πούμε.
Αλήθεια θα με αφήσεις;
Αν φύγεις τώρα,
όλα τελειώσαν για εμάς.
Στοπ!
Τι κάνει πάλι αυτή;
Συγγνώμη!
Λυπάμαι πολύ.
Τι πρόβλημα έχεις;
Υποτίθεται ότι πρέπει να περπατάς απλά!
Δεν μπορώ να θυμηθώ πώς περπατάω κανονικά.
Τι;
Επίτηδες το κάνεις;
-Για να μας προκαλέσεις πρόβλημα; -Όχι.
Πόσο δύσκολο είναι να φας; Ή να περπατήσεις;
Εύκολο είναι.
Πανεύκολο, για την ακρίβεια.
Απ' όλο τον κόσμο εκεί έξω, έφερες μια ηλίθια στα γυρίσματα;
Ελάτε τώρα.
Μην είστε τόσο αυστηρός.
Όλοι νιώθουν κάπως, όταν το κάνουν πρώτη φορά.
Τι; "Κάπως";
Πρόσεξέ με.
Είμαστε φιλαράκια;
-Όχι, κύριε. -Είμαστε φίλοι;
-Όχι. -Κύριε.
Γιατί τον χτυπάτε;
Σταμάτα!
Λυπάμαι πολύ.
Δεν θα πάρω λεφτά για το σημερινό.
Και...
αν προκύψει κάτι επείγον και με χρειάζεστε,
θα δουλέψω δωρεάν!
Θεέ μου.
Πώς έμπλεξα με αυτά τα ζώα;
Φύγετε, δρόμο.
Σας ευχαριστώ, κύριε. Να είστε καλά.
Και πάλι συγγνώμη.
Είσαι καλά;
Συγγνώμη.
-Είμαι εντελώς ηλίθια. -Μη στεναχωριέσαι.
-Ήταν η πρώτη φορά... -Είμαι ηλίθια.
Θεέ μου.
Νόμιζα πως ήσουν η βασίλισσα Ελισάβετ.
Πώς το έκανες ακριβώς;
-Απίστευτο. -Δεν ξέρω.
Γιατί έκανα κάτι τέτοιο;
Δεν πειράζει.
Ξέχασέ το, εντάξει; Σήκω.
Πώς είσαι τόσο ψύχραιμος;
-Τι εννοείς; -Πριν από λίγο,
αυτός ο άνθρωπος σου φώναζε
και σ' έσπρωχνε, κι ούτε που θύμωσες μαζί του.
Δεν θα βοηθούσε σε τίποτα να θυμώσω κι εγώ.
Σε τέτοιες καταστάσεις,
καλύτερα να κρατάς χαμηλούς τόνους και να ζητάς συγγνώμη.
Δεν πρέπει να αφήνεις τον εγωισμό σου να κυριαρχήσει.
Με το να εκνευριστείς, δεν κερδίζεις τίποτα.
Αυτό ακριβώς χρειάζομαι.
Πρέπει να μπορώ να αποφασίζω εγώ
σε όλες τις καταστάσεις. Αυτήν τη δεξιότητα χρειάζομαι.
Από εδώ και πέρα, θα σε ακολουθώ παντού.
Τι;
Θα μάθω πολλά όσο είμαι μαζί σου.
Δεν σε πειράζει, έτσι;
Κανείς δεν μου είχε πει ως τώρα ότι μπορεί να μάθει από εμένα.
Η ζωή είναι όλο εκπλήξεις.
Εντάξει, γιατί όχι;
Πείνασα. Πάμε να φάμε;
Ξέχασα να πάρω λεφτά,
-πάνω στη βιασύνη μου. -Μην ανησυχείς!
Θεέ μου!
Πληρώθηκα προκαταβολικά.
Πληρωθήκαμε, ενώ δεν κάναμε τίποτα;
Η ζωή είναι υπέροχη.
Είσαι απίστευτος!
Τρέχα, πριν το ανακαλύψουν!
Τρέχω. Εντάξει.
Στάσου. Περίμενέ με!
Άφησέ με εδώ.
Πού μένεις; Να σε πάω στο σπίτι σου.
Δεν νομίζω ότι σε ξέρω τόσο καλά.
Εντάξει, ας το πάμε σιγά σιγά, αν το θες.
Ωραία ήταν.
Μόλις μάθω για τη συνέντευξη, θα σου πω.
Θα τα πούμε.
Εντάξει.
Γύρισες, φίλε μου.
Ξέρεις πώς να βολεύεσαι στο σπίτι κάποιου άλλου, έτσι;
Φίλε, μιλάς λες και είμαστε ξένοι. Ουσιαστικά, είμαστε οικογένεια.
Μπορώ να δίνω το τηλέφωνό σου για τις οντισιόν μου;
Τι;
Όπως ξέρεις, δεν έχω τηλέφωνο.
Θέλω να τους δίνω τον αριθμό σου για να μου στέλνουν τ' αποτελέσματα.
Τι λες τώρα;
Κάνε μου τη χάρη.
Να κοιτάς συχνά αν έχεις μηνύματα. Σ' αγαπώ, φιλαράκι.
-Σ' αγαπώ. -Δεν σε αντέχω άλλο, σοβαρά.
Μια χαρά τα πας. Αυτό είναι.
Γεια.
Θα μένουμε μαζί. Ελπίζω να μη σε πειράζει.
Εγώ έπρεπε να το πω αυτό.
Δεν έχω μοιραστεί ποτέ ξανά το δωμάτιό μου με κάποιον.
Οπότε, αν κάνω κανένα λάθος, να μου το πεις.
Κι εσύ είσαι η πρώτη μου.
Έχεις κάποιο συνήθειο όταν κοιμάσαι; Κοιμάμαι αρκετά ελαφρά, ξέρεις.
Όχι, μην ανησυχείς.
Τι κάνεις εκεί;
Βρήκα καταφύγιο.
Η Γκα-Ριν ροχαλίζει σαν τρένο. Θα πάω μόλις σταματήσει.
Μπορείς να την ηχογραφήσεις για να την πειράζεις.
Αυτό σκέφτηκες; Πόσο ανώριμος είσαι;
Τέλος πάντων, πώς πήγε το ραντεβού στα τυφλά;
-Τη συνάντησες ξανά; -Αν τη συνάντησα;
Ναι. Ήταν σαν να είναι γραφτό.
Τι;
Παλαβή είναι; Κατέστρεψε τελείως το ραντεβού κάποιας άλλης.
Πρόσεξε πώς μιλάς. Μην τη λες παλαβή.
Ας το ξεκαθαρίσουμε.
Εγώ έκανα λάθος. Δεν κατέστρεψε εκείνη το ραντεβού στα τυφλά.
Την υπερασπίζεσαι; Απίστευτο.
Σκέφτεσαι όντως να μπεις στη λέσχη της;
Ναι. Για την ακρίβεια, εκείνη την ίδρυσε.
Έχει άπειρα βραβεία από διοργανώσεις.
Κι εγώ έχω κερδίσει.
Το ωραίο είναι πως μένει σ' αυτήν τη γειτονιά.
Σοβαρά;
Πολύ ενδιαφέρον.
Πάντοτε ονειρευόμουν
να γνωρίσω ένα πραγματικά όμορφο κορίτσι.
Και δεν είναι απλώς όμορφη, έχει και φοβερή προσωπικότητα.
Αν όλα πάνε καλά, να μου τη γνωρίσεις.
Για να δω πόσο χάλια γούστο έχεις στις γυναίκες.
Σε λυπάμαι.
Γιατί;
Τα πρότυπά σου για τους άντρες είναι πολύ υψηλά,
επειδή έχεις έναν τέλειο άντρα για φίλο.
Έχω κι εγώ ευθύνη που δεν έχεις κάνει σχέση
ποτέ στη ζωή σου.
Νιώθω υπεύθυνος για όλα. Πιες.
Ό,τι πεις.
Ο μόνος λόγος που σε ανέχομαι είναι που μένω εδώ τζάμπα.
Τε-Ο.
Σ' ευχαριστώ πολύ.
Τώρα που το σκέφτομαι, δεν νομίζω ότι σ' ευχαρίστησα όπως έπρεπε.
Τώρα που το κατάλαβες, να είσαι καλή μαζί μου.
Θα αργήσεις αύριο; Θα σου μαγειρέψω κάτι ξεχωριστό.
Έχω κανονίσει να φάω στους γονείς μου.
Πρέπει να είσαι πιο προσεκτική, όμως.
"Θα σου μαγειρέψω κάτι ξεχωριστό".
Ο κόσμος θα νομίζει ότι είμαστε ζευγάρι.
Καλά, θα προσέχω.
Μη χάσω τον γαμπρό.
Σονγκ-Ι.
Νομίζεις ότι θα καταφέρεις να παντρευτείς;
Με συγκινεί το ειλικρινές ενδιαφέρον σου.
Μη!
Έλα εδώ.
Πέθανες!
Τώρα θα δεις!
-Πόνεσε! -Είσαι καλά;
Όχι, πονάω.
Συγγνώμη, δεν...
Οι εξετάσεις εξαμήνου
θα αντικατασταθούν από ομαδικές εργασίες.
Με θέμα τις αλλαγές στα οικιστικά κτίρια του μέλλοντος.
Οι παρουσιάσεις πρέπει να έχουν δεκάλεπτη διάρκεια.
Ο επικεφαλής κάθε ομάδας
πρέπει να μου στείλει σύντομα το θέμα και τη σύνοψη.
Φυσικά, οι επικεφαλής θα πάρουν μεγαλύτερη βαθμολογία.
Αυτά για σήμερα. Ελεύθεροι.
-Ευχαριστούμε. -Ευχαριστούμε.
Χρειαζόμαστε πάνω από τρία άτομα για να φτιάξουμε ομάδα.
Μία από την Καλών Τεχνών έχει το ίδιο μάθημα.
-Είναι καλή στις παρουσιάσεις. -Καλό ακούγεται.
Γεια!
Να και τα ποτά.
-Ευχαριστούμε. -Κερνάω εγώ.
Ευχαριστούμε.
Λοιπόν, ας ανταλλάξουμε τηλέφωνα κι ας αποφασίσουμε
πότε θα βρεθούμε μέσα στην εβδομάδα.
Θα φτιάξω μια ομαδική συνομιλία,
για να αποφασίσουμε τον επικεφαλής και το θέμα μας, εντάξει;
-Εντάξει. -Ναι.
Πώς σε λένε;
Χαν Σονγκ-Ι.
Εγώ είμαι η Ρίου Σε-Χιον.
Ρίου Σε-Χιον.
Δεν ήξερα ότι έχουμε κοινό μάθημα.
Πού μένεις τώρα;
Σ' έναν φίλο.
Σε ζει ο φίλος σου;
Μπορείς να το πεις κι έτσι.
Σε-Χιον.
Έχω κανονίσει κάτι, μου επιτρέπετε.
Πρέπει να φύγω.
Ωραίο αμάξι έχει. Ο φίλος της είναι;
Ένας από τους πολλούς.
Η Σε-Χιον δεν κάνει σοβαρές σχέσεις.
Σονγκ-Ι.
Παρακαλώ;
Μπορείς να φέρεις τα βιβλία αυτής της λίστας;
Δεν τα θέλουμε πια.
Βεβαίως.
Ντο-Χιον.
Αυτό είναι;
Ναι. Μαζί με όλα αυτά.
-Όλα αυτά; -Ναι.
-Πάρε. -Ευχαριστώ.
Σκέφτηκα ότι ίσως τα χρειαστείς.
Ευχαριστώ.
Πάει αυτός ο τομέας.
Θα τα βάλω στην άκρη.
Καλώς ήλθες, Τε-Ο!
Τι κάνεις;
Είναι από τα καλύτερα γαλλικά κρασιά. Μόνο 500 εμφιαλώνονται κάθε χρόνο.
Πιες μια μικρή γουλιά να δεις.
Έχω το σκουτεράκι, δεν μπορώ να πιω.
Σκουτεράκι, ούτε καν μηχανή. Πότε θα γίνεις άντρας;
Μετά χαράς θα δεχθώ ένα αμάξι, αν μου το αγοράσεις.
Να πιω κι εγώ λίγο;
Θα πιεις όταν πας πανεπιστήμιο.
Με τέτοιους βαθμούς, μήπως είναι απλώς φρούδες ελπίδες;
Οι βαθμοί μου έπεσαν κι άλλο.
Σοβαρά μιλάς;
Γιατί με τσιμπάς;
Κουρασμένος μού φαίνεσαι.
Μήπως πίνεις πολύ;
Καμία σχέση.
Ξενυχτάω μελετώντας.
Τις γυναίκες μελετάς;
Τι εννοείς;
Δεν έχεις μια φίλη, τη Σονγκ-Ι;
Και λοιπόν;
Δεν το έσκασε ξαφνικά η μαμά της;
Πώς ξέρεις τι έκανε η μαμά της Σονγκ-Ι;
Γιατί να μην ξέρω;
Νοίκιασε ένα μαγαζί του μπαμπά σου και το έκανε εστιατόριο κιμπάπ.
Δεν είχε πληρώσει ενοίκιο για μήνες.
Σταμάτα, θα μου κόψεις την όρεξη.
Δεν ξεγέλασε μόνο εμάς.
Μέχρι και την ημέρα που έφυγε,
δανειζόταν λεφτά απ' όλη τη γειτονιά.
Είχε κι εραστή.
Σοβαρά;
Μη λες τέτοια πράγματα,
εκτός κι αν είσαι σίγουρη.
Τε-Ο.
Γιατί να πω ψέματα;
Υπάρχει κόσμος που την είδε με έναν άντρα.
Δεν ξέρω τι άνθρωπος είναι ή τι κάνει,
αλλά, απ' ό,τι λένε, είναι ερωτευμένη μαζί του.
Σε παρακαλώ, πρόσεχε μην πεις τίποτα στη Σονγκ-Ι.
Είναι 23 ετών, μεγάλωσε πια.
Απλώς είναι άτυχη. Λένε ότι το κάρμα το κληρονομούμε.
Πρέπει να ξέρει ότι η μαμά της μας χρωστάει.
Σοβαρά, όμως,
πώς θα πάρουμε πίσω τα λεφτά μας;
Μπαμπά.
Λες κι ακούω τοκογλύφο.
Μην αναφέρεις τίποτα στη Σονγκ-Ι.
-Θα το φροντίσω εγώ. -Εγώ μιλάω σαν τοκογλύφος;
Γι' αυτό δεν πρέπει να δανείζεις σε όσους δεν έχουν λεφτά.
Και με κατηγορείς κι από πάνω.
ΜΙΝ-Α
Καλησπέρα, Μιν-Α.
Τι κάνεις, Σονγκ-Ι;
Τώρα;
Κάνω την εργασία μου.
Είναι δύσκολη.
Πήρα να δω μήπως ήθελες να βγεις ένα ραντεβού στα τυφλά.
Ραντεβού στα τυφλά;
Σπουδάζει φυσική αγωγή και είναι στην ομάδα χόκεϊ επί πάγου.
Ωραίο πακέτο, έτσι;
Στην ομάδα χόκεϊ; Πολύ καλό.
Τι λες; Να το θεωρήσω ως "ναι";
Πάντοτε αναρωτιόμουν πώς είναι να βγαίνεις με κάποιον που παίζει χόκεϊ επί πάγου.
Γιατί δεν το λες σε όλο τον κόσμο να το μάθει;
Όχι, ευχαριστώ.
Αν δεν ήμουν σε σχέση, θα είχα πάει εγώ στο ραντεβού.
Γιατί απορρίπτεις τέτοια ευκαιρία;
Υπάρχει κάποιος που με ενδιαφέρει.
Τι; Σοβαρά μιλάς; Δεν μου τα είπες αυτά.
Είχα κάτι προβλήματα τελευταία,
και με έχει βοηθήσει πολύ.
Ασυναίσθητα, άρχισα να νιώθω πράγματα γι' αυτόν.
Όλα έγιναν γρήγορα.
Θεέ μου. Την έχεις πατήσει.
Μάλλον. Μ' αρέσει πολύ.
Συνέχεια αυτόν σκέφτομαι.
Κι όταν είμαστε μαζί,
είμαι μες στο άγχος.
Θεέ μου! Έλα, πες μου ποιος είναι!
Θα σου πω σε άλλη στιγμή.
Σου απάντησαν για την πρακτική;
Μην αλλάζεις θέμα. Πες μου ποιος είναι.
Θα σου πω, όταν...
Μισό λεπτό.
Ανοικτό ήταν αυτό τόση ώρα;
Η συσκευή αποσυνδέθηκε.
Έλα, σ' ακούω.
Εμπρός;
Σονγκ-Ι, μ' ακούς;
Θα σε πάρω μετά.
Τε-Ο.
Ναι;
Άκουσες τα πάντα;
Υποτιτλισμός: Χαρίλαος Καραδήμας